Han var søn af [[civilingeniør]] [[Niels Munk Plum (1882-1942)|Niels Munk Plum]] og Hanne Thiele og voksede op på [[Haraldsgave]], som var opført af farbroderen, erhvervsmanden [[Harald Plum]]. Han gik på [[Kunstakademiets Arkitektskole]] fra [[1939]], tog afgang [[1945]], men var allerede aktiv som arkitekt fra [[1943]]. I samarbejde med [[Henrik Iversen]] (fra [[1944]] til [[1969]]) stod Plum for en meget stor produktion af [[typehus]]e i mange variationer. Et Iversen og Plum-hus havde typisk hvide mure, flade tage, glasstolpevægge og åben plan og blev regnet for et parcelhus af høj kvalitet. Sammen vandt de også en række arkitektkonkurrencer om offentlige bygninger. Plum modtog Stoltenbergs Legat [[1957]] og (sammen med Iversen) præmieringer fra [[Gentofte Kommune]] i [[1951]], [[1954]] og [[1955]].
Personbillede_savnes Journalistik Organisationer Uddannelsesinstitutioner